- Hindi News
- काम शुरू हो गए तब आया पर्यटन विकास का पैसा
काम शुरू हो गए तब आया पर्यटन विकास का पैसा
भास्कर संवाददाता. उज्जैन
उज्जैन में पर्यटन विकास के लिए सेंट्रल फाइनेंशियल एसेसटेंट ने 4.20 करोड़ रु. की मंजूरी दी है। इसकी मंजूरी की सूचना प्रशासन को तब मिली जब म.प्र. पर्यटन निगम इस राशि से विकास कार्य शुरू करा चुका है। प्रदेश के लिए 206.84 करोड़ रु. की मंजूरी सीएफए ने दी है। इसमें उज्जैन के लिए 4.20 करोड़ रु. से पर्यटन सुविधाओं का विकास किया जाएगा। पर्यटन निगम इस राशि से उज्जैन में चिंतामन गणेश, सांदीपनि आश्रम, अंगारेश्वर मंदिर, महाकाल मंदिर और गढकालिका मंदिर पर विकास कार्य की शुरूआत कर चुका है। इस कड़ी में अभी और योजनाएं लागू की जाना है। निगम अध्यक्ष डॉ. मोहन यादव के अनुसार पर्यटन सुविधाओं के विकास पर ये राशि खर्च की जाएगी। पर्यटन स्थलों के मेगा सर्किट का काम भी जल्दी शुरू होगा। इसके लिए तैयारी शुरू हो गई है।
tgl_Latn hin_Deva hin_Deva bho_Deva hin_Deva